CELEX: 32022R0259
Language: et
Date: 2022-02-23 00:00:00
Title: Nõukogu määrus (EL) 2022/259, 23. veebruar 2022, millega muudetakse määrust (EL) nr 269/2014, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega

23.2.2022   
               
               
                  ET
               
               
                  Euroopa Liidu Teataja
               
               
                  LI 42/1
               
            
         NÕUKOGU MÄÄRUS (EL) 2022/259,
         23. veebruar 2022,
         millega muudetakse määrust (EL) nr 269/2014, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artiklit 215,
         võttes arvesse nõukogu 17. märtsi 2014. aasta otsust 2014/145/ÜVJP, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega (1),
         võttes arvesse liidu välisasjade ja julgeolekupoliitika kõrge esindaja ning Euroopa Komisjoni ühist ettepanekut
         ning arvestades järgmist:
         
                     (1)
                  
                  
                     Nõukogu määrusega (EL) nr 269/2014, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega (2), on jõustatud piiravad meetmed, mis on sätestatud otsuses 2014/145/ÜVJP.
                  
               
                     (2)
                  
                  
                     Nõukogu võttis 23. veebruar 2022 vastu otsuse (ÜVJP) 2022/265, millega muudetakse otsust 2014/145/ÜVJP ja kehtestatakse erandimehhanism teatavate ettevõtjate jaoks, kelle suhtes kohaldatakse varade külmutamist ning neile rahaliste vahendite ja majandusressursside kättesaadavaks tegemise keeldu.
                  
               
                     (3)
                  
                  
                     Kõnealused muudatused kuuluvad aluslepingu kohaldamisalasse ja seepärast on nende rakendamiseks vaja liidu tasandi õigusakti, eelkõige tagamaks, et kõik liikmesriigid kohaldavad neid ühetaoliselt.
                  
               
                     (4)
                  
                  
                     Määrust (EL) nr 269/2014 tuleks seetõttu vastavalt muuta,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määrust (EL) nr 269/2014 muudetakse järgmiselt.
            Artikli 6a järele lisatakse järgmine artikkel:
            
               
                  „Artikkel 6b
                  
                     1.   Erandina lõigetest 1 ja 2 võivad liikmesriigi pädevad asutused anda loa tingimustel, mida nad asjakohaseks peavad, vabastada teatavad I lisa kannetes 53, 54 ja 55 loetletud üksustele kuuluvad külmutatud rahalised vahendid või majandusressursid või teha teatavad rahalised vahendid või majandusressursid nendele üksustele kättesaadavaks, olles eelnevalt kindlaks teinud, et sellised rahalised vahendid või majandusressursid on vajalikud nende üksustega enne 24. august 2022 sõlmitud tehingute, lepingute või muude kokkulepete, sealhulgas korrespondentpangasuhete lõpetamiseks hiljemalt 23. veebruar 2022.“
                  
               
            
         
         
            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 23. veebruar 2022,
            
               
                  Nõukogu nimel
               
               
                  eesistuja
               
               J.-Y. LE DRIAN
            
         
         
            (1)  ELT L 78, 17.3.2014, lk 16.
         
            (2)  Nõukogu 17. märtsi 2014. aasta määrus (EL) nr 269/2014, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega (ELT L 78, 17.3.2014, lk 6